Sauramot

Sauramot eli korosauramot (Anthemis) on kasvisuku asterikasvien heimossa. Sauramot ovat usein matalahkoja, lehdiltään hienoliuskaisia ruohokasveja. Kukinnot ovat yksittäin kasvavia, tavallisesti laitakukallisia mykeröitä. Hedelmät ovat lenninhaivenettomia pähkylöitä. Ulkonäöltään sauramot muistuttavat monien lähisukujen kasveja, kuten päivänkakkaroita, kampasauramoita, peltosaunioita ja suvikakkaroita.

Sauramolajeja 
Pohjoismaissa tavattuja lajeja:
 peltosauramo (Anthemis arvensis)
 haisusauramo (Anthemis cotula)
 berberisauramo (Anthemis fumariifolia)
 kaakonsauramo (Anthemis ruthenica)

Muita lajeja:
 karpaattienvuorisauramo (Anthemis carpatica, syn. A. cretica subsp. carpatica)
 vuorisauramo (Anthemis cretica)
 kalvosauramo (Anthemis hyalina)
 marokonsauramo (Anthemis pedunculata)
 peijasauramo (Anthemis pseudocotula)
 Anthemis rhodensis

Aiempia lajeja, osa sauramoista on äskettäin siirretty piirtosauramoiden (Cota) sukuun:
 isosauramo (Cota altissima, syn. Anthemis altissima)
 itävallansauramo (Cota austriaca, syn. Anthemis austriaca)
 johanneksensauramo tai bulgariankeltasauramo (Cota sancti-johannis tai Cota tinctoria subsp. sancti-johannis, syn. Anthemis sancti-johannis)
 keltasauramo eli värisauramo (Cota tinctoria, syn. Anthemis tinctoria)

Lähteet

Aiheesta muualla 
Den virtuella floran: Anthemis 
ITIS: Anthemis 
United States Department of Agriculture (USDA): Anthemis 
Flora of China: Anthemis 
Pherobase: Floral volatiles of Genus Anthemis